BRAND: Hugenote-tonnel weer oop, pas steeds gesluit | Netwerk24
Covid-19: Waarom glo mense samesweringsteorieë?
Deur Meghan Lawrence 28 Februarie 2020 06:44
Die Hugenote-tonnel op die N1-hoofweg buite Kaapstad is na 08:00 Vrydagoggend vir verkeer oopgestel, maar die Du Toitskloofpas tussen die Paarl en Worcester is steeds gesluit weens 'n wegholbrand.
Huise en privaat eiendom is nou in gedrang.
Die brand kon Donderdagaand tot in Klapmuts gesien word.
Jo-Anne Otto, woordvoerder van die Kaapse Wynland-distriksmunisipaliteit, sê die brand word deur die sterk wind aangevuur.
“Ons kan bevestig dat die brand in die Du Toitskloof-pas buite beheer is. Die brand is deur die nag deur ’n baie sterk wind aangevuur. Die brand het nou na private eiendom versprei wat tussen die ou en nuwe tonnels is.”
Sy sê alle beskikbare hulpbronne is na die toneel gestuur sodat hulle skade aan huise en ander strukture kan probeer voorkom.
Die ou tonnel, wat in die Du Toitskloof-bergpas is, en die Hugenote-tonnel is vir verkeer gesluit.
Kenny Africa, Wes-Kaapse verkeershoof, sê motoriste kan van die R43- en R44-roetes gebruik maak.
Meer oor: Worcester | Paarl | Brand | Hugenote-Tonnel